ນາຍົກລັດຖະມົນຕີຍີ່ປຸ່ນ ສັບຊ້ອນ ຄະນະລັດຖະບານ
ທ່ານໂຢຊິຫິໂກະ ໂນດະ ​ໄດ້​ສັບ​ຊ້ອນ ​ລັດຖະມົນຕີກະຊວງປ້ອງ​ກັນ​ປະ​ເທດ ຍຸຕິ​ທໍາ ​ກະສິກໍາ ກະຊວງ​ໂຄງ​ລ່າງ​ພື້ນຖານ ​ແລະ​ກິດຈະ​ກໍາ​ການເງິນ.​
ນາຍົກລັດຖະມົນຕີ Yoshihiko Noda ໄດ້ສັບຊ້ອນຄະນະລັດຖະບານຂອງທ່ານໃນວັນຈັນ ມື້ນີ້ ໂດຍສັບປ່ຽນລັດຖະມົນຕີ 5 ຄົນໃນຄວາມພະຍາຍາມເພື່ອໃຫ້ໄດ້ຮັບການສະໜັບສະ ໜຸນຈາກຝ່າຍຄ້ານ ສໍາລັບແຜນການຂອງທ່ານທີ່ຈະຂຶ້ນພາສີສິນຄ້າຂາຍ ເປັນ 2 ເທົ່ານັ້ນ ທ່ານໂນດະ ໄດ້ສັບຊ້ອນລັດຖະມົນຕີກະຊວງປ້ອງກັນປະເທດ ຍຸຕິທໍາ ກະສິກໍາ ກະຊວງ ໂຄງລ່າງພື້ນຖານ ແລະກິດຈະກໍາການເງິນ ໃນຄວາມຫວັງເພື່ອໃຫ້ແຜນການຂຶ້ນພາສີສິນ ຄ້າຂາຍຂອງທ່ານໄດ້ຖືກຮັບຮອງເອົາ ໂດຍສະພາທີ່ແຕກແຍກກັນ ພວກລັດຖະມົນຕີທັງ ໝົດທີ່ຖືກສັບຊ້ອນ ແມ່ນໄດ້ຖືກຕໍາໜິຕິຕຽນມາແລ້ວໃນສະພາສູງທີ່ຄອບງໍາໂດຍພັກຝ່າຍ ຄ້ານຂອງຍີ່ປຸ່ນນັ້ນ ການຂຶ້ນພາສີສິນຄ້າຂາຍ ຊຶ່ງຈະເພີ່ມຂຶ້ນຈາກ 5 ເປີເຊັນໃນປັດຈຸບັນ ເປັນ 10 ເປີເຊັນພາຍ ໃນປີ 2015 ນັ້ນ ແມ່ນຖືວ່າເປັນສິ່ງຈໍາເປັນໃນຄວາມພະຍາຍາມເພື່ອຄວບຄຸມໜີ້ສິນຂອງ ລັດຖະບານຍີ່ປຸ່ນ ທີ່ກໍາລັງເພີ່ມທະວີຂຶ້ນນັບມື້ ການສັຊ້ອນໃນຄະນະລັດຖະບານມີຂຶ້ນ ຫຼັງຈາກການພົບປະກັນໃນວັນອາທິດວານນີ້ກັບ ທ່ານ Ichiro Ozawa ຜູ້ໄກ່ເກ່ຍທີ່ມີອິດທິພົນໃນພັກປະຊາທິປັດຂອງທ່ານໂນດະ ຕົກຢູ່ ໃນສະພາບການບໍ່ໄປບໍ່ມາ ທ່ານ Ozawa ຄັດຄ້ານຕໍ່ການຂຶ້ນພາສີສິນຄ້າຂາຍ ທີ່ຜູ້ຊື້ ເປັນຄົນເສຍເວລາຊຶ້ສິນຄ້ານັ້ນ ທ່ານໂນດະ ຊຶ່ງເຄີຍເປັນລັດຖະມົນຕີການເງິນ ໄດ້ໃຫ້ຄໍາໝັ້ນສັນຍາວ່າ ຈະນໍາເອົາແຜນ ການຂຶ້ນພາສີສິນຄ້າຂາຍນີ້ ຂຶ້ນໄປລົງມະຕິກັນໃນສະພາຊຸດປັດຈຸບັນ ທີ່ຈະໝົດສະໄໝ ລົງໃນວັນທີ 21 ມີຖຸນານີ້ ຖ້າບໍ່ໄດ້ຮັບການສະໜັບສະໜຸນຈາກພວກຜູ້ແທນສະພາທີ່ຈົ່ງຮັກພັກດີຕໍ່ທ່ານ Ozawa ນັ້ນ ທ່ານໂນດະກໍຈະຕ້ອງການການຊ່ອຍເຫຼືອຈາກບັນດາສະມາຊິກພັກເສລີປະຊາທິປັດ ຝ່າຍຄ້ານ ເພື່ອຊຸກຍູ້ໃຫ້ເລື້ອງຂຶ້ນພາສີສິນຄ້າຂາຍນີ້ ຜ່ານສະພາແຫ່ງຊາດ